EkBass/fiwiki-20250220-pages-articles huggingface dataset:
I Haven’t Got Anything Better to Do

I Haven’t Got Anything Better to Do on brasilialaisen bossa nova -laulajan Astrud Gilberton studioalbumi. Albumin julkaisi Verve Records -levy-yhtiö vuonna 1969. ==Kappaleet== # I Haven’t Got Anything Better to Do (No Tengo Nada Mejor...) – 2.59 # Didn’t We – 2.57 # Wailing on the Willow – 2.16 # Where’s the Love – 2.22 # The Sea Is My Soil – 3.28 # Trains and Boats and Planes – 2.50 # World Stop Turning – 2.18 # Without Him – 4.35 # Wee Small Hours – 2.18 # If (The Biggest Little World) – 2.34 ==Arvostelut== *AllMusic: ==Lähteet== Luokka:Astrud Gilberton albumit Luokka:Vuoden 1969 albumit
Carole Bissig

Carole Bissig (s. 15. heinäkuuta 1996) on sveitsiläinen alppihiihtäjä. Alppihiihdon maailmancupissa Bissig kilpaili ensimmäisen kerran Levillä marraskuussa 2017. Ensimmäiset maailmancupin pisteensä hän saavutti Kranjska Goran pujottelussa tammikuussa 2018 oltuaan 17:s. == Lähteet == Luokka:Sveitsiläiset alppihiihtäjät Luokka:Vuonna 1996 syntyneet Luokka:Elävät henkilöt
Porsche Supercup Ranskan Grand Prix 2008

Porsche Supercup Ranskan Grand Prix 2008 oli Porsche Supercup -kauden 2008 viides osakilpailu, joka ajettiin 22. kesäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 10 Jeroen Bleekemolen Jetstream Motorsport 14 24.38,828 2 2\. 25 Jaap van Lagen Damac Kadach Racing 14 +0,308 6 3\. 2 Štefan Rosina Lechner Racing Bahrain 14 +1,601 5 4\. 27 Patrick Huisman Irwin Racing 14 +5,325 11 5\. 21 Danny Watts SAS Lechner Racing 14 +6,466 7 6\. 5 Uwe Alzen SPS Automotive 14 +7,102 12 7\. 24 Chris Mamerow Damac Kadach Racing 14 +8,053 8 8\. 23 Jan Seyffarth Konrad Motorsport 14 +9,354 17 9\. 3 Nicolas Armindo Tolimit Motorsport 14 +11,105 1 10\. 15 Norbert Siedler Veltins MRS Racing 14 +15,730 14 11\. 12 Phil Quaife Racing Team Jetstream 14 +16,759 19 12\. 1 Alessandro Zampedri Lechner Racing Bahrain 14 +17,283 13 13\. 22 Sean Edwards Konrad Motorsport 14 +19,892 18 14\. 16 Keita Sawa Schnabl Engineering 14 +21,814 16 15\. 9 Lucas Guerrero Jetstream Motorsport 14 +25,453 23 16\. 31 Sam Hancock Tolimit Motorsport 14 +28,136 22 17\. 8 Tim Buijs Bleekemolen Race Planet 14 +30,202 24 18\. 19 Paul van Splunteren HSF Porsche Eindhoven 14 +32,269 25 19\. 18 Simon Frederiks HSF Porsche Eindhoven 14 +33,949 26 20\. 7 Sebastiaan Bleekemolen Bleekemolen Race Planet 14 +34,563 21 21\. 6 Nemunas Dagilis SPS Automotive 14 +1.03,100 27 Kesk. 14 René Rast Veltins MRS Racing 8 DNF 10 Kesk. 4 Jocke Mangs Tolimit Motorsport 2 DNF 20 Kesk. 20 Damien Faulkner SAS Lechner Racing 2 DNF 9 Kesk. 11 Pedro Petiz Racing Team Jetstream 1 DNF 4 Kesk. 26 David Saelens Irwin Racing 1 DNF 3 Kesk. 17 Jiří Janák Schnabl Engineering 0 DNF 15 Lähde: == Lähteet == Luokka:Porsche Supercup -kausi 2008
Skeeter Davis

Skeeter Davis (oik. Mary Frances Penick, 30. joulukuuta 1931 Dry Ridge, Kentucky – 19. syyskuuta 2004 Nashville, Tennessee) oli yhdysvaltalainen countrylaulaja, joka lauloi crossover-popkappaleita, kuten ”The End of the World”. Hän aloitti uransa teini-ikäisenä osana The Davis Sisters -yhtyettä 1940-luvun lopulla, lopulta tehden levytyssopimuksen RCA Victorin kanssa. 1950-luvun lopulla hän aloitti soolouran. Davis oli yksi ensimmäisistä naisista, jotka saivat suurta suosiota countrymusiikin saralla sooloartistina. ==Diskografia== ===Albumeita=== * I’ll Sing You a Song and Harmonize Too (1959) * Here’s the Answer (1961) * Skeeter Davis Sings The End of the World (1963) ==Lähteet== ==Aiheesta muualla== Luokka:Yhdysvaltalaiset countrymuusikot Luokka:Yhdysvaltalaiset kirjailijat Luokka:Yhdysvaltalaiset laulaja-lauluntekijät Luokka:Yhdysvaltalaiset poplaulajat Luokka:Vuonna 1931 syntyneet Luokka:Vuonna 2004 kuolleet
Big Night – italialainen ilta

Big Night – italialainen ilta (Big Night) on Campbell Scottin ja Stanley Tuccin ohjaama yhdysvaltalainen draamakomedia vuodelta 1996. Näyttelijänä paremmin tunnettu Stanley Tucci laati myös elokuvan käsikirjoituksen yhdessä Joseph Tropianon kanssa ja näyttelee toista pääosaa Tony Shalhoubin ohella. Elokuvassa italialaisveljekset Primo ja Secondo (Tucci ja Shalhoub) pyörittävät huonosti menestyvää ravintolaa 1950-luvun New Jerseyssä ja päättävät laittaa yrityksensä tulevaisuuden yhden ikimuistettavan illan varaan. (Tilaajille.) Tuccin ja Tropianon käsikirjoitus palkittiin Film Independent Spirit Awards -gaalassa, ja elokuva sai New York Film Critics Circleltä vuoden parhaan esikoiselokuvan palkinnon. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassaThe Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. (Internet Archive). ==Lähteet== Luokka:Yhdysvaltalaiset draamakomediaelokuvat Luokka:Vuoden 1996 yhdysvaltalaiset elokuvat Luokka:Yhdysvaltalaiset independent-elokuvat
Albert Edelfeltin patsas

Albert Edelfeltin patsas on kuvanveistäjä Ville Vallgrenin toteuttama taidemaalari Albert Edelfeltin näköispatsas. Vuonna 1927 paljastettu pronssiveistos on sijainnut useissa paikoissa eri puolilla Helsinkiä. Nykyään se on Ateneumin taidemuseon pääaulassa. Patsas esittää työskentelevää Edelfeltiä paletti ja sivellin käsissään ja maalarin työtakki yllään. Veistoksen omistaa Suomen Taideyhdistys, joka on luovuttanut sen Ateneumin hoitoon.Albert Edelfelt Helsingin taidemuseon Julkiset veistokset -tietokanta. Viitattu 9.1.2018. Veistos painaa 200 kiloa.Leena Ahtola-Moorhouse: ”Elämäkerrallisia tietoja”, s. 74–75 teoksessa Ville Vallgren 1855–1940. Ateneumin taidemuseo, Helsinki 2003. ==Historia== Ajatus Edelfeltin muistomerkistä syntyi pian hänen kuoltuaan vuonna 1905, ja Edelfeltin ystäväpiiriin kuulunut kuvanveistäjä Ville Vallgren piti asiaa esillä. Suomen Taiteilijaseura järjesti vuosina 1906–1907 kilpailun Edelfeltin hautamuistomerkistä Hietaniemen hautausmaalle, minkä jälkeen huomio siirtyi varsinaiseen patsashankkeeseen.Liisa Lindgren: ”Suomalaisen Pantheonin rakentajat”, s. 54–56 teoksessa Dukaatti – Suomen Taideyhdistys 1846–2006 (toim. Rakel Kallio). WSOY, Helsinki 2006. Vuosina 1912–1913 järjestetyssä muistomerkkikilpailussa ei valittu varsinaista voittajaa, mutta Suomen Taideyhdistys ja Taiteilijaseura alkoivat yhdessä kerätä rahaa Felix Nylundin luonnosteleman muistomerkin toteuttamiseksi. Huonosti sujunutta rahankeräystä jatkettiin vuoteen 1924. Vuonna 1926 Vallgren tarjoutui toteuttamaan muistomerkin siihen mennessä kasaan saaduilla varoilla, 31 000 markalla. Patsaan tilaajana oli Suomen taideakatemian jaosto. Tuntematon Edelfeltin ulkomaalainen ystävä maksoi osan pronssivalun kuluista. Patsas paljastettiin Ateneumin puistikossa 22. lokakuuta 1927. Paljastuspuheen piti Akseli Gallen- Kallela. Patsaan alkuperäinen sijoituspaikka oli Ateneumin itäinen, Mikonkadun puoleinen puistikko, mutta jo vuonna 1930 se siirrettiin rakennuksen toiselle puolelle läntiseen, Keskuskadun puoleiseen puistikkoon. Asematunnelin ajoramppien ja Makkaratalon rakentaminen muutti 1960-luvulla patsaan ympäristön ilmettä voimakkaasti, joten tämän ja lisääntyneen ilkivallan vuoksi se siirrettiin vuonna 1976 Eiraan, huomaamattomalle paikalle Juhani Ahon tien ja Chydeniuksentien risteykseen. Edelfeltin syntymän 150-vuotispäivän yhteydessä heinäkuussa 2004 patsas palautettiin kunnostettuna Ateneumin läntiseen puistikkoon. Vuonna 2013 se siirrettiin katuremontin tieltä varastoon, mikä oli alkujaan tarkoitettu vain väliaikaiseksi järjestelyksi. Nyttemmin se on kuitenkin sijoitettu Ateneumin sisälle, museon ala- aulaan.Värikkäällä syysreissulla Helsingissä, osa 3 - Pikakäynti Ateneumiin Patsaanmetsästäjä-blogi 30.10.2017. Viitattu 9.1.2018. ==Porvoon rintakuva== Helsingin patsaaseen perustuva pienempi Edelfeltin rintakuva on ollut Porvoossa tuomiokirkon vierellä vuodesta 1934. Sen lahjoitti Porvoon kaupungille Borgå Sparbank -pankki.Ahtola-Moorhouse 2003, s. 77. ==Lähteet== Luokka:Helsingin patsaat ja veistokset Luokka:Ville Vallgrenin veistokset patsas
Bob Graham (kirjailija)

Robert Donald (Bob) Graham (s. 20. lokakuuta 1942 Sydney, New South Wales, AustraliaGuide to the Papers and Artwork of Bob Graham, Canberra University, viitattu 9.1.2018 ) on australialainen kirjailija ja kuvittaja. Graham opiskeli piirtämistä ja maalausta Julian Ashton Art Schoolissa. Hän asui jonkin aikaa Britanniassa mutta palasi Australiaan 1969 ja aloitti työn kuvittajana ja muotoilijana. Sairauslomalla ollessaan hän alkoi kuvittaa lastenkirjoja, joista ensimmäinen ilmestyi 1981. Australialainen säveltäjä George Ellis on säveltänyt ja sovittanut muutamien Grahamin kirjojen aiheista musiikkia. Niitä esitettiin Children’s Book Council of Australian kokouksessa Sydneyssä vuonna 2010. Grahamin kirjoille on myönnetty parikymmentä palkintoa, ja lisäksi hän ollut palkintoehdokkaana monista kirjoistaan. Hän on saanut myös kaksi henkilökohtaista palkintoa. ==Palkinnot ja tunnustukset== * 2011 Kids Own Australian Literature Awards eli Koala Awards: Legend * 2012 ehdokas Hans Christian Andersen -palkinto ==Suomennetut teokset== * Peter Smith, Bob Graham: Jennin pikkuveli (Jenny’s Baby Brother), suomentaja Maria Vuorio. Otava, 1983 ISBN 951-1-07471-7 * Omat touhut (I Can), suomentaja Pirkko Harainen. Otava, 1986 ISBN 951-1-08955-2. (Kissimirri-sarja) * Max (Max), suomentaja Pirkko Harainen. WSOY, 2000. ISBN 951-0-25283-2 (Nestle Smarties Book Prize, Koala Awards) * Puffe: sirkuskoira seikkailee (Buffy), suomentaja Tuula Sandström. WSOY, 2000. ISBN 951-0-25284-0 (Yabba- ja Cyber-palkinnot) * Riehakas koira (The Trouble with Dogs), suomentaja Terhi Leskinen. Karkkila: Mäkelä, 2008. ISBN 978-951-882-779-8 == Lähteet == Luokka:Australialaiset kuvittajat Luokka:Australialaiset lasten- ja nuortenkirjailijat Luokka:Vuonna 1942 syntyneet Luokka:Elävät henkilöt
P.S. I Love You (The Beatlesin kappale)

P.S. I Love You on Beatlesin ensimmäisen singlen B-puoli. Laulun on kirjoittanut pääasiassa Paul McCartney, joka myös laulaa soolo-osuuden. Ringo Starr ei ensimmäistä singleä tehtäessä ollut vielä saanut tuottaja George Martinia vakuuttuneeksi taidoistaan, joten hän ei soita rumpuja kappaleessa. ==Kokoonpano== *Paul McCartney – laulu, basso *John Lennon – taustalaulu, kitara *George Harrison – kitara, taustalaulu *Ringo Starr – marakassit *Andy White – rummut Luokka:The Beatlesin kappaleet Luokka:Vuoden 1962 kappaleet
Titta Kiuru

Titta Elina Kiuru, o.s. Kuosmanen (s. 2. joulukuuta 1969 Pielavesi) on suomalainen toimittaja, joka on työskennellyt useiden eri aikakauslehtien palveluksessa. Kiuru syntyi rehtori Teemu Kuosmasen ja opettaja Riitta Leväksen perheeseen. Hänen puolisonsa vuodesta 1995 on rehtori Petri Kiuru. Titta Kiuru valmistui valtiotieteen maisteriksi Turun yliopistosta 2006. Hän toimi Me Naiset -lehden toimittajana 1994–2000, Vauva-lehden toimitussihteerinä 2000–2002 ja Kauneus ja terveys -lehden toimituspäällikkönä 2002–1987. Lehden päätoimittajaksi hänet nimitettiin 2007. Kiuru siirtyi Meidän talo -lehden päätoimittajaksi vuonna 2012.Titta Kiurusta Meidän Talon päätoimittaja. M&M;, 10.1.2012 Lokakuussa 2017 hänestä tuli myös Viherpiha- lehden päätoimittaja. Huhtikuussa 2018 Kiuru siirtyi vastaamaan A-lehdissä K-ryhmän Pirkka Mediasta. == Lähteet == Luokka:Suomalaiset päätoimittajat Luokka:Vuonna 1969 syntyneet Luokka:Elävät henkilöt
Porsche Supercup Monacon Grand Prix 2008

Porsche Supercup Monacon Grand Prix 2008 oli Porsche Supercup -kauden 2008 neljäs osakilpailu, joka ajettiin 25. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 10 Jeroen Bleekemolen Jetstream Motorsport 15 31.04,876 1 2\. 20 Damien Faulkner SAS Lechner Racing 15 +0,695 2 3\. 22 Sean Edwards Konrad Motorsport 15 +1,290 4 4\. 5 Uwe Alzen SPS Automotive 15 +1,725 3 5\. 26 David Saelens Irwin Racing 15 +2,057 5 6\. 27 Patrick Huisman Irwin Racing 15 +2,612 10 7\. 14 René Rast Veltins MRS Racing 15 +3,855 6 8\. 23 Jan Seyffarth Konrad Motorsport 15 +5,056 7 9\. 24 Chris Mamerow Damac Kadach Racing 15 +6,557 8 10\. 2 Štefan Rosina Lechner Racing Bahrain 15 +12,438 11 11\. 6 Marc Benz SPS Automotive 15 +14,485 13 12\. 25 Jaap van Lagen Damac Kadach Racing 15 +17,047 9 13\. 17 Jiří Janák Schnabl Engineering 15 +20,889 15 14\. 9 Lucas Guerrero Jetstream Motorsport 15 +22,424 18 15\. 16 Darryl O’Young Schnabl Engineering 15 +32,053 17 16\. 15 Norbert Siedler Veltins MRS Racing 15 +33,118 19 17\. 7 Sebastiaan Bleekemolen Bleekemolen Race Planet 15 +41,549 12 18\. 3 Nicolas Armindo Tolimit Motorsport 15 +53,230 16 19\. 21 Danny Watts SAS Lechner Racing 15 +54,292 14 20\. 12 Michael Bleekemolen Racing Team Jetstream 15 +55,177 21 21\. 4 Jocke Mangs Tolimit Motorsport 15 +58,083 22 22\. 19 Paul van Splunteren HSF Porsche Eindhoven 15 +1.22,738 23 23\. 18 Simon Frederiks HSF Porsche Eindhoven 15 +1.54,306 24 Kesk. 11 Pedro Petiz Racing Team Jetstream 4 DNF 20 DNS 1 Alessandro Zampedri Lechner Racing Bahrain 0 Ei startannut 26 DSQ 8 Tim Buijs Bleekemolen Race Planet 0 Karsiutui 25 Lähde: == Lähteet == Luokka:Porsche Supercup -kausi 2008
5 vuodenaikaa

__NOTOC__ 5 vuodenaikaa on HC Andersenin toinen studioalbumi, joka julkaistiin vuonna 1992 levymerkillä Stigma Levyt. Albumin B-puoli koostuu livekappaleista, joista 1–8 on äänitetty Turun A-Panimolla 15. kesäkuuta 1991, ja kappaleet 9–13 Kulttuurikeskus Karjalantalossa Joensuussa 16. lokakuuta 1991. == Kappaleet == === A-puoli === # # # # # # # # # # # # # # === B-puoli === # # # # # # # # # # # # # == Kokoonpano == * Ville Mäntynen – laulu * Jake Romppanen – kitara * Pakke Pakarinen – basso * Ema Hurskainen – rummut, resitointi (kappaleet A1–A14) * Teho Majamäki – marimba, urut, piano \+ * Olli-Erkki Makkonen – kuorolaulu == Aiheesta muualla == * 5 vuodenaikaa discogs.com -sivustolla * 5 vuodenaikaa finnmusic.net -sivustolla Luokka:Vuoden 1992 albumit Luokka:HC Andersenin albumit
Gordon Audley

Gordon Vernon Audley (20. huhtikuuta 1928 Winnipeg, Kanadan dominio, Brittiläinen imperiumi – 1. lokakuuta 2012 Orangen piirikunta, Kalifornia, Yhdysvallat) oli kanadalainen pikaluistelija ja olympiamitalisti. Audley voitti 500 metrillä olympiapronssia Oslossa 1952. Hän jakoi pronssin Norjan Arne Johansenin kanssa. Audley kilpaili talviolympialaisissa myös Sankt Moritzissa 1948 ja Cortina d’Ampezzossa 1956.Olympics at Sports-Reference.com == Lähteet == * Gordon Audley Bio, Stats, and Results Olympics at Sports- Reference.com === Viitteet === Luokka:Kanadalaiset pikaluistelijat Luokka:Kanadalaiset olympiamitalistit Luokka:Vuonna 1928 syntyneet Luokka:Vuonna 2012 kuolleet
Donald McDermott

Donald Joseph ”Don” McDermott (7. joulukuuta 1929 Bronx, New York – 1. marraskuuta 2020https://www.olympedia.org/athletes/95298) oli yhdysvaltalainen pikaluistelija ja olympiamitalisti. McDermott saavutti 500 metrillä olympiahopeaa Oslossa 1952. Hän kilpaili myös Cortina d’Ampezzon talviolympialaisissa 1956.Olympics at Sports-Reference.com == Lähteet == * Don McDermott Bio, Stats, and Results Olympics at Sports-Reference.com === Viitteet === Luokka:Yhdysvaltalaiset pikaluistelijat Luokka:Yhdysvaltalaiset olympiamitalistit Luokka:Vuonna 1929 syntyneet Luokka:Vuonna 2020 kuolleet
Porsche Supercup Turkin Grand Prix 2008

Porsche Supercup Turkin Grand Prix 2008 oli Porsche Supercup -kauden 2008 kolmas osakilpailu, joka ajettiin 11. toukokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa. Kilpailun voitti Jaap van Lagen. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 25 Jaap van Lagen Damac Kadach Racing 14 27.49,750 2 2\. 23 Jan Seyffarth Konrad Motorsport 14 +2,528 3 3\. 24 Chris Mamerow Damac Kadach Racing 14 +2,914 1 4\. 5 Uwe Alzen SPS Automotive 14 +16,188 12 5\. 20 Damien Faulkner SAS Lechner Racing 14 +17,605 4 6\. 26 David Saelens Irwin Racing 14 +21,912 9 7\. 21 Danny Watts SAS Lechner Racing 14 +23,059 5 8\. 12 Mike Verschuur Racing Team Jetstream 14 +23,203 15 9\. 27 Patrick Huisman Irwin Racing 14 +24,027 21 10\. 7 Sebastiaan Bleekemolen Bleekemolen Race Planet 14 +24,917 22 11\. 1 Alessandro Zampedri Lechner Racing Bahrain 14 +25,715 18 12\. 17 Jiří Janák Schnabl Engineering 14 +29,150 11 13\. 9 Lucas Guerrero Jetstream Motorsport 14 +29,346 23 14\. 19 Paul van Splunteren HSF Porsche Eindhoven 14 +40,232 24 15\. 6 Nemunas Dagilis SPS Automotive 14 +34,347 26 16\. 18 Simon Frederiks HSF Porsche Eindhoven 14 +40,587 25 17\. 2 Štefan Rosina Lechner Racing Bahrain 14 +1.43,028 17 18\. 16 Darryl O’Young Schnabl Engineering 14 +1.51,756 19 Kesk. 14 René Rast Veltins MRS Racing 7 DNF 8 Kesk. 10 Jeroen Bleekemolen Jetstream Motorsport 7 DNF 7 Kesk. 15 Norbert Siedler Veltins MRS Racing 5 DNF 6 Kesk. 8 Tim Buijs Bleekemolen Race Planet 5 DNF 16 Kesk. 4 Jocke Mangs Tolimit Motorsport 5 DNF 13 Kesk. 22 Sean Edwards Konrad Motorsport 3 DNF 10 Kesk. 11 Pedro Petiz Racing Team Jetstream 1 DNF 20 Kesk. 3 Nicolas Armindo Tolimit Motorsport 1 DNF 14 Lähde: == Lähteet == Luokka:Porsche Supercup -kausi 2008 Luokka:Turkin moottoriurheilu Luokka:Istanbulin urheilutapahtumat
Broch (rakennus)

Broch on pohjakaavaltaan pyöreä, kivestä rakennettu tornimainen asumus, jollaisia rautakautiset Skotlannin pohjoisosien ja läheisten saarten asukkaat rakensivat. Shetlandinsaarilla on säilynyt broch-torneja, jotka ovat jopa 15 metriä korkeita. Brochien kivimuurien suojissa asui perheitä tai sukuja, ja niiden rakentajat ovat luultavasti olleet sodassa etelämpänä asuneen linnoituksia rakentaneen kansan kanssa. Nämä kaksi kansaa saattavat olla piktien esi-isiä. == Katso myös == * Crannog == Lähteet == == Aiheesta muualla == Luokka:Skotlannin historia Luokka:Rakennukset ja rakennelmat
Porsche Supercup Britannian Grand Prix 2008

Porsche Supercup Britannian Grand Prix 2008 oli Porsche Supercup -kauden 2008 kuudes osakilpailu, joka ajettiin 6. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa. == Tulokset == Sija Nro Kuljettaja Talli Kierrokset Aika/Keskeytys Lähtöruutu 1\. 22 Sean Edwards Konrad Motorsport 10 25.15,111 9 2\. 21 Danny Watts SAS Lechner Racing 10 +0,935 12 3\. 2 Štefan Rosina Lechner Racing Bahrain 10 +4,578 4 4\. 14 James Sutton Veltins MRS Racing 10 +13,346 19 5\. 7 Sebastiaan Bleekemolen Bleekemolen Race Planet 10 +15,660 14 6\. 29 Marco Holzer UPS Porsche Junior Team 10 +16,260 15 7\. 31 Sam Hancock Tolimit Motorsport 10 +17,462 23 8\. 15 Norbert Siedler Veltins MRS Racing 10 +18,143 18 9\. 1 Alessandro Zampedri Lechner Racing Bahrain 10 +18,640 22 10\. 32 Tim Harvey Porsche Cars Great Britain 10 +20,036 24 11\. 4 Jocke Mangs Tolimit Motorsport 10 +24,704 27 12\. 5 Marc Benz SPS Automotive 10 +25,213 28 13\. 8 Tim Buijs Bleekemolen Race Planet 10 +27,909 25 14\. 10 Jeroen Bleekemolen Jetstream Motorsport 10 +28,143 1 15\. 3 Nicolas Armindo Tolimit Motorsport 10 +38,702 13 16\. 18 Simon Frederiks HSF Porsche Eindhoven 10 +46,492 29 17\. 6 Nemunas Dagilis SPS Automotive 10 +1.15,909 30 18\. 9 Lucas Guerrero Jetstream Motorsport 9 +1 kierros 17 Kesk. 26 David Saelens Irwin Racing 7 DNF 3 Kesk. 19 Paul van Splunteren HSF Porsche Eindhoven 7 DNF 26 Kesk. 23 Jan Seyffarth Konrad Motorsport 6 DNF 2 Kesk. 17 Jiří Janák Schnabl Engineering 5 DNF 8 Kesk. 24 Chris Mamerow Damac Kadach Racing 5 DNF 11 Kesk. 25 Jaap van Lagen Damac Kadach Racing 3 DNF 5 Kesk. 20 Damien Faulkner SAS Lechner Racing 1 DNF 6 Kesk. 28 Martin Ragginger UPS Porsche Junior Team 0 DNF 7 Kesk. 27 Patrick Huisman Irwin Racing 0 DNF 10 Kesk. 12 James Pickford Racing Team Jetstream 0 DNF 16 Kesk. 16 Darryl O’Young Schnabl Engineering 0 DNF 21 Kesk. 11 Pedro Petiz Racing Team Jetstream 0 DNF 20 Lähde: == Lähteet == Luokka:Porsche Supercup -kausi 2008
Azerbaidžanin kansalliskirjasto

Azerbaidžanin kansalliskirjasto (, ) on Azerbaidžanin pääkaupungissa Bakussa toimiva maan kansalliskirjasto. Kirjasto perustettiin vuonna 1922 ja viralliset avajaiset järjestettiin 23. toukokuuta 1923. Laitos tunnettiin aluksi yleisenä kirjastona ja Azerbaidžanin valtion kirjavarastona. Se nimettiin 11. heinäkuuta 1939 näytelmäkirjailija, filosofi ja kirjallisuuskriitikko M. F. Axundovin (1812-1878) mukaan. Nykyinen, arkkitehti Mikayıl Hüseynovin (1905–1992) suunnittelema kirjastorakennus (vuodelta 1947) valmistui vuonna 1959; sen naapuristossa sijaitsee esimerkiksi Azerbaidžanin valtionooppera ja -baletti. ==Lähteet== Luokka:Azerbaidžanin kirjastot Luokka:Bakun rakennukset ja rakennelmat Luokka:Kansalliskirjastot
Täysi evankeliumi

Täysi evankeliumi (engl. Full Gospel) on helluntailais-karismaattinen käsite. Helluntaiherätyksessä, parantamisherätyksessä ja sittemmin karismaattisessa liikkeessä opetus Pyhän Hengen kasteesta ja Pyhän Hengen armolahjoista sekä jumalallisesta parantumisesta nähtiin paluuna apostolisen ajan alkukristilliseen oppiin ja voimaan. Parantumisen uskotaan sisältyvän Kristuksen lunastukseen ja siten täyteen evankeliumiin. Siksi monet varhaiset helluntailaiset ja karismaatikot kutsuivat liikettään nimellä apostolinen usko (engl. Apostolic Faith) tai täysi, kokonainen evankeliumi (engl. Full Gospel). Termi täysi evankeliumi viittaa Paavalin sanoihin Roomalaiskirjeessä: "En näet rohkene puhua mistään muusta kuin siitä, mitä Kristus on minun kauttani tehnyt saattaakseen maailman kansat kuuliaisiksi, puheiden ja tekojen, tunnustöiden ja ihmeiden avulla, Jumalan Hengen voimalla. Näin olen vienyt päätökseen Kristuksen evankeliumin julistamisen [engl. I have fully preached the gospel of Christ, olen täydesti saarnannut Kristuksen evankeliumin] kiertäen kaikkialla Jerusalemista aina Illyriaan saakka" (Room. 15:18–19). Karismaattisessa liikkeessä puhutaan Aimee Semple McPhersonin sanoin myös nelinkertaisesta evankeliumista. Tämä tarkoittaa sitä, että julistetaan Jeesusta pelastajana, parantajana, Pyhällä Hengellä kastajana ja takaisin tulevana Kuninkaana. Yhdessä nämä aspektit muodostavat täyden evankeliumin. Ajatus nelinkertaisesta evankeliumista on peräisin kanadalaiselta teologilta A. B. Simpsonilta, joka vuonna 1887 perusti evankelikaalisen Kristittyjen ja lähetyssaarnaajien liiton (Christian and Missionary Alliance). == Lähteet == Luokka:Helluntaiherätyksen käsitteet Luokka:Protestanttinen teologia
Miira Karhula

Miira Karhula (o.s. Lähteenmäki, 25. helmikuuta 1972 Helsinki) on helsinkiläinen käsikirjoittaja ja ohjaaja. Hänen käsikirjoitustöitään ovat rikosdraamasarja Aallonmurtaja, josta hän sai myös Kultainen Venla -ehdokkuuden, sekä draama-komediasarja Kynsin hampain. Hän käsikirjoittaa ja ohjaa myös Yle Radio Suomessa esitettävää viikoittaista poliittista satiiria Tohtori Raimo - Valtakunnan terapeutti. Hän on opiskellut käsikirjoittamista Texasin yliopistossa, Austinissa. Hän on myös yhteiskuntatieteiden maisteri. Karhulan sisar on näyttelijä Nora Rinne. == Filmografia == === Käsikirjoittajana === * Salatut elämät (pääkäsikirjoittaja, 2001–2002) * Miljonääri-Jussi (2004) * Käenpesä (pääkäsikirjoittaja) * Itse valtiaat (käsikirjoittaja, 2003 sekä script editor 2007 ja kiitokset 2008) * Röyhkeä diplomaatti (script editor, 2007) * Arvostele mun illallinen Suomessa (2012–2013) * Kynsin hampain (2016) * Aallonmurtaja (2017–2019) * Taisto – muovista ja rakkaudesta (2019) === Ohjaajana === * Arvostele mun illallinen Suomessa * Tohtori Raimo - Valtakunnan terapeutti * Taisto - muovista ja rakkaudesta == Lähteet == Luokka:Suomalaiset käsikirjoittajat Luokka:Ohjaajat Luokka:Vuonna 1972 syntyneet Luokka:Elävät henkilöt
Fly Me to the Moon

Fly Me to the Moon, alkuperäiseltä nimeltään In Other Words, on Bart Howardin vuonna 1954 säveltämä ja sanoittama kappale. Kaye Ballard äänitti kappaleen ensimmäisenä vuonna 1954. Siitä lähtien kappaleesta on tullut usein populaarikulttuurissa esiintynyt jazzstandardi; Frank Sinatran vuoden 1964 versio yhdistettiin läheisesti Apollo-avaruusohjelmaan ja kappale esiintyi japanilaisen animaatiosarjan Neon Genesis Evangelion jokaisen jakson lopussa, sisältäen useiden eri artistien coverversion kappaleesta. Reino Helismaa suomensi kappaleen nimellä ”Voin sanoa sen toisinkin”. Lasse Mårtenson levytti suomennoksen vuonna 1964, mutta sitä ei pidä sekoittaa Mårtensonin kahta vuotta myöhemmin säveltämään jazzmessuun Voiko sen sanoa toisinkin. Vuonna 2022 Helsingin Sanomat pyysi yli 70 suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. Frank Sinatran versio kappaleesta ylsi kyselyn kokonaistuloksissa sijalle 75. ==Lähteet== Luokka:Bossa nova -kappaleet Luokka:Jazzstandardit Luokka:Vuoden 1954 kappaleet
Centipede (videopeli)

Centipede on Atarin kehittämä ja julkaisema shoot ’em up, joka on julkaistu kolikkopelinä vuonna . Peli on myöhemmin käännetty useille muille alustoille. Pelin ovat kehittäneet Dona Bailey ja Ed Logg. Peli kehitettiin heinäkuusta 1980 sen julkaisuun toukokuussa 1981 ja käytti aiemmin käytettyä vakaaksi osoittautunutta laitteistoa. Markkinoinnista tuli myönteistä palautetta ja muutaman viikon koekäyttö testipaikassa johti sen etenemiseen tuotantolinjalle ja jälleen julkaisuun. Peli oli aikanaan kaupallinen menestys. Pelin itsensä lisäksi Bailey sai huomiota yhtenä harvoista naisista pelialalla. Pelille on julkaistu seuraaja Millipede. == Pelaaminen == Pelaaja ohjaa asetta, joka liikkuu vain osalla ruudun aluetta. Pelin tavoitteena ampua tuhatjalkaisia, jotka ryömivät kohti ruudun alalaitaa. Pelissä käytetään trackball-laitetta ohjaamiseen. == Lähteet == == Aiheesta muualla == * * * Luokka:Atarin kolikkopelit Luokka:Vuoden 1981 videopelit
Katenaanit

Katenaanit ovat orgaanisia yhdisteitä, joiden rakenteessa on kaksi tai useampi mekaanisesti toisiinsa liittynyttä rengasta.Peter J. Cragg: Supramolecular Chemistry, Kirk-Othmer Encyclopedia of Chemical Technology, John Wiley & Sons, New York, 2016. Viitattu 10.1.2018. Katenaanit ovat esimerkki supramolekyyleistä. Nimityksen katenaani kehitti yhdysvaltalainen kemisti Edel Wasserman ja hän myös julkaisi ensimmäisen katenaanisynteesin vuonna 1960. ==Ominaisuudet ja synteesi== Katenaanit nimetään muodossa [n]katenaani, missä n tarkoittaa katenaanin renkaiden lukumäärää. Esimerkiksi kahdesta sisäkkäisestä renkaasta koostuva katenaani on [2]katenaani ja kolmesta renkaasta koostuva katenaani on [3]katenaani. Merkittävä katenaanien ominaisuus on, että renkaat pystyvät liikkumaan toisiinsa nähden. Liike voi perustua esimerkiksi katenaanin elektronirikkaiden ja elektroniköyhien funktionaalisten ryhmien vuorovaikutukseen, pH:n muutokseen, säteilytykseen, metalli-ionin kompleksoitumiseen ja irtoamiseen molekyylistä tai sähkökemialliseen impulssiin. Katenaaneja tutkitaan esimerkiksi kemiallisina kytkiminä ja molekyylikoneina. Katenaanien synteesiin on kaksi pääasiallista strategiaa. Näistä ensin käytetyssä avoketjuinen prekursori syntetisoidaan menemään rengasrakenteisen molekyylin läpi ja viimeisessä vaiheessa rengas sulkeutuu kemiallisella reaktiolla. Makrosyklien muodostuminen näin on kuitenkin hyvin epätodennäköistä ja saannot ovat hyvin huonoja. Ranskalainen kemisti Jean-Pierre Sauvage on merkittävästi edistänyt katenaanien synteesiä. Sauvage kehitti niin kutsutun mallinesynteesin. Siinä esimerkiksi metalli-ioni koordinoituu prekursoreihin ja pitää renkaan sulkevat funktionaaliset ryhmät lähellä toisiaan. Nyt rengas voidaan sulkea helposti esimerkiksi alkeenien metateesin avulla. Tämä menetelmä oli yhtenä perusteluna, kun Sauvagelle myönnettiin Nobelin kemian palkinto vuonna 2016 ==Lähteet== Luokka:Orgaaniset yhdisteet
Oasis (täsmennyssivu)

Oasis voi tarkoittaa muun muassa seuraavia: * keidas (), erityisesti: ** Oasis, antiikin aikainen yhteisnimitys Libyan aavikon keitaille Egyptissä, erityisesti: *** Oasis megale (lat. Oasis magna) eli ”Suuri keidas”, nykyinen Khargan keidas *** Oasis, antiikin aikainen kaupunki Oasis megalen keitaalla Egyptissä * Oasis, brittiläinen vuosina 1991–2009 toiminut rockyhtye * OASIS (Organization for the Advancement of Structured Information Standards), voittoa tavoittelematon kansainvälinen järjestö * Oasis-luokan risteilijä, Royal Caribbean Internationalin matkustaja-aluksen kokoluokka ** M/S Oasis of the Seas, risteilyalus * Oasis-säätiö, Helsingin suurmoskeijahankkeen toteuttamiseksi perustettu säätiö
Turkmenistanin kansalliskirjasto

Turkmenistanin kansalliskirjasto () on Turkmenistanin pääkaupungissa Ašgabatissa toimiva kansalliskirjasto. Se toimii vuonna 2007 avattussa, seitsemänkerroksisessa Turkmenistanin kansallisessa kulttuurikeskuksessa. Kansalliskirjasto on hallinnollisesti maansa kulttuuriministeriön alaisuudessa. Kansalliskirjastoon on varattu säilytystilaa viidelle miljoonalle teokselle. Sen lukusaleissa on tilaa 1 100 vierailijalle samanaikaisesti. Tällä varauduttiin muun muassa kulttuurikeskuksen lähelle suunnitellun yliopiston opiskelijoiden tarpeisiin. Kansalliskirjasto on saanut kirjalahjoituksia ja apua kokoelmiensa kunnostamiseen useilta ulkomaisilta tahoilta. ==Lähteet== == Aiheesta muualla== *Turkmen literary heritage comes in electronic format (7.8.2013) (turkmenistan.ru) Luokka:Ašgabat Luokka:Turkmenistanin rakennukset ja rakennelmat Luokka:Kansalliskirjastot Luokka:Aasian kirjastot
Kaarina-talo

Kaarina-talo on Kaarinan kaupungin keskustaan vuoden 2018 alussa valmistunut julkinen rakennus, jonka tärkeimpiä käyttäjiä ovat Kaarinan kaupunginkirjasto ja Kaarinan kaupunginvaltuusto. Talon valtuustosali eli Kaarina-sali on muutettavissa noin 220-paikkaiseksi konserttisaliksi. Kaarina-talon ovat suunnitelleet arkkitehtitoimisto Ark’Aboasta kaarinalaiset arkkitehdit Pia Helin ja Esa Virtanen. Kolmikerroksinen rakennus. Kaarinan uuden torin ja rakennuksen pääsisäänkäynnin puolelta rakennus on lasia ja vaaleaa rappauspintaa, kun taas tien 110 suunnasta näkyvin elementti on perforoidusta alumiinista tehty kaksoisjulkisivu. Kirjastotilojen ja Kaarina-salin lisäksi rakennuksessa on kaupungin yhteispalvelupiste Fiskari, kaupungin hallinnon toimistotiloja, varattavia kokoustiloja sekä taidenäyttelytiloja ja kahvila- ravintola. Yksi Kaarina-talon julkisia taideteoksista on turkulaisen taiteilijaryhmä IC-98:n digitaalinen, jatkuvasti muuttuva teksti- ja valoteos Genius Loci, joka heijastetaan kirjastosalin seinään. Viereinen rakennus, jossa Kaarinan kirjasto toimi ”tilapäisesti” vuodesta 1979 on purettu ja sen tilalle rakennetaan aukio, pieni puisto ja asuinkerrostalo. ==Lähteet== ==Aiheesta muualla== *Kerrosten 1–3 pohjakuvat Luokka:Kaarinan rakennukset ja rakennelmat
Kansallinen Georgian parlamentin kirjasto

Kansallinen Georgian parlamentin kirjasto (, , lyh. NPLG) on Georgian pääkaupunki Tbilisissä sijaitseva Georgian parlamentin kirjasto ja kansalliskirjasto. Kansalliskirjaston toiminta sai alkunsa vuonna 1846 Tbilisiin perustetun yleinen kirjaston pohjalta. Vuonna 1851 kirjastolle rakennettiin uusi talo, kun aineiston määrä kasvoi. Vuonna 1852 kirjastolle myönnettiin oikeus kahteen vapaakappaleeseen kaikista Kaukasuksella painetuista teoksista. Vuoteen 1859 mennessä kirjaston kokoelmat olivat karttuneet 13 260 teokseen (voluumiin), ja aineistoa oli 19 kielellä. Vuonna 1868 Tbilisin yleinen kirjasto ja Kaukasuksen museo yhdistettiin. Vuonna 1913 kirjasto sai nimekseen Kaukasuksen museon tieteellinen kirjasto. Uuden kirjastorakennuksen rakennustöiden johdosta kirjasto suljettiin vuonna 1914. Kirjasto nimettiin Georgian yleiseksi valtionkirjastoksi 1923. Se toimi vuodesta 1955 tasavallan valtionkirjastona ja vuodesta 1990 nimellä Georgian kansalliskirjasto. Joulukuun 25. päivästä 1996 otettiin käyttöön kirjaston nykynimi. Parlamentaarinen kirjasto toimi vuoden 2018 alussa viidessä eri rakennuksessa Tbilisissä. Kansalliskirjaston georgialaista rakennustyyliä heijasteleva päärakennus on rakennettu vuosina 1913–1916 suunnittelukilpailun voittaneen arkkitehti Anatoli Kalginin ja kuvataiteilija Henry Hrinevskin suunnitelman pohjalta. Rakennuksen julkisivun georgialaista 900–1200-lukujen luostarien tyyliä jäljitelevät koristelut ovat Vladimer ja Lavrenti Agladzesin käsialaa. ==Lähteet== == Aiheesta muualla== Luokka:Kansalliskirjastot Luokka:Aasian kirjastot Luokka:Georgian rakennukset ja rakennelmat Luokka:Georgialainen kulttuuri Luokka:Tbilisi
(You’re the) Devil in Disguise

(You’re the) Devil in Disguise on Elvis Presleyn vuoden 1963 single, jonka Bill Giant, Bernie Baum ja Florence Kaye tekivät. Kappale julkaistiin Elvis Presley Musicilla kesäkuussa 1963. Single sijoittui Yhdysvaltain Billboardin singlelistan 3. sijalle 10. elokuuta 1963. RIAA myönsi kappaleelle kultasertifikaatin 500 000 myydyn kappaleen ylittämisestä. Suomessa kappale sijoittui Suomen virallisen listan sijalle 1. ==Tekijät== * Elvis Presley – laulu * The Jordanaires – taustalaulu * Scotty Moore – sähkökitara * Dudley Brooks – piano * Ray Seigel – kontrabasso * Emil Radocchi – lyömäsoittimet * D. J. Fontana – rummut ==Lähteet== Luokka:Elvis Presleyn kappaleet Luokka:Vuoden 1963 kappaleet
H. A. Barkman

Herman Adrian Barkman (28. heinäkuuta 1825 Lapväärtti – 1855 Helsinki) oli suomalainen taidemaalari.Herman Adrian Barkman Lähteillä-portaali, Kansallisgalleria. Viitattu 10.1.2018.Jukka Ervamaa: ”Ruusu-usvaa, kultadukaatteja ja taidepolitiikkaa”, s. 61–62 teoksessa Dukaatti – Suomen Taideyhdistys 1846–2006 (toim. Rakel Kallio). WSOY, Helsinki 2006. Maalarikisälli Barkman oli yksi ensimmäisiä Suomen Taideyhdistyksen tukemia stipendiaatteja. Yhdistys rahoitti alkuvuosinaan muutaman itseoppineen taiteilijalupauksen koulutuksen, mutta kokeilu epäonnistui, sillä useimmat stipendiaatit eivät täyttäneet odotuksia eivätkä kyenneet elättämään itseään vapaina taiteilijoina. Vaasassa asunutta Barkmania suositteli lääninkuvernööri Berndt Federley, joten Barkmanille myönnettiin vuonna 1848 vapaaoppilaspaikka vastikään perustetussa Suomen taideyhdistyksen piirustuskoulussa.Suomen Taideyhdistyksen ensimmäiset stipendiaatit Lähteillä-portaali, Kansallisgalleria. Viitattu 10.1.2018. Barkman nautti Taideyhdistyksen rahallista tukea vuoteen 1853 saakka. Taideopintojensa jälkeen hän palasi kotiseudulleen Lapväärtiin. Hän teki jonkin verran tilausmuotokuvia ja maalasi Kuortaneen kirkon alttaritaulun (1851) sekä erään maalauksen Urjalan kirkkoon. Uransa pian hiivuttua Barkman yritti itsemurhaa ja kuoli vuonna 1855 koleraan. Seuraavana vuonna Zachris Topelius kirjoitti Taideyhdistyksen vuosikertomukseen, että Barkman ”epäilemättä olisi ollut onnellisempi” pysyessään alkuperäisellä urallaan taidekäsityöläisenä. Barkmanin sekä kahden muun varhaisen stipendiaatin F. V. Nikanderin ja J. H. Asplundin epäonnistuminen taiteilijoina johti siihen, että Taideyhdistys korvasi vuonna 1857 stipendijärjestelmän uudella dukaattipalkinnolla. ==Lähteet== Luokka:Suomalaiset taidemaalarit Luokka:Vuonna 1825 syntyneet Luokka:Vuonna 1855 kuolleet
Mai Koivula

Mai Elisabeth Koivula (s. 8. heinäkuuta 1951 Tukholma) on suomalainen toimittaja, joka työskenteli useiden eri lehtien ja radion palveluksessa sekä tiedottajana. Koivula syntyi diplomi-insinööri Heikki Koivulan ja Maire Immosen perheeseen. Hänen puolisonsa vuodesta 1976 vuoteen 2001 oli Osmo Untamo Palonen. Koivula tuli ylioppilaaksi 1970. Hän toimi Warkauden Lehdessä harjoittelijana 1970–1971, kunnallistoimittajana 1985–1994 sekä päätoimittajana ja toimitusjohtajana 1994–2007 ja vielä vuodesta 2008. Koivula oli Ylen aluetoimittaja Varkaudessa 1971–1972, Uuden Suomen toimittaja Kuopiossa 1972–1973, Kokoomuksen Nuorten Liiton piirisihteeri 1973–1975 ja Helsingin Sanomien aluetoimittaja 1975–1980. Pyhäjokiseutu-lehden toimittajana hän työskenteli 1980–1984. Vuonna 2008 Koivulasta tuli Iisalmen Sanomien päätoimittaja ja toimitusjohtaja. Kuopio tanssii ja soi -festivaalin tiedottaja hän oli 1974–1975 ja Varkauden asuntomessujen tiedottaja 1989–1991. Hänellä on ollut useita luottamustehtäviä eri yhdistyksissä, yrityksissä ja organisaatioissa. Koivula jäi eläkkeelle Iisalmen Sanomat -lehden päätoimittajan tehtävästä vuoden 2012 lopussa.Iisalmen Sanomille uusi päätoimittaja. Yle, 17.10.2012 == Lähteet == Luokka:Suomalaiset päätoimittajat Luokka:Suomalaiset tiedottajat Luokka:Vuonna 1951 syntyneet Luokka:Elävät henkilöt
12 Odd Future Songs

__NOTOC__ 12 Odd Future Songs on yhdysvaltalaisen hip hop -kollektiivi Odd Futuren ensimmäinen kokoelma-albumi, joka julkaistiin yhtyeen oman levy- yhtiöön kautta 3. lokakuuta 2011. Albumin julkaisupäivänä kolme kappaletta oli uusia, mutta ne sisältyi myöhemmin muihin albumeihin tai mixtapeihin. Nimestään huolimatta albumilla on kolmetoista kappaletta. Kolmannestoista kappale ei ole Odd Future - ryhmittymän tekemä vaan yhtiökumppani The Internetin kappale. Genius: Odd Future - 12 Odd Future Songs == Kappaleet == # # # # # # # # # # # # # == Lähteet == Luokka:Vuoden 2011 kokoelma-albumit Luokka:Yhdysvaltalaiset hip hop -albumit
Proteroctopus

Proteroctopus on sukupuuttoon kuollut tursaiden lahkoon kuuluva mustekalasuku. Se tunnetaan vain yhdestä, hyvin säilyneestä yksilöstä, joka löydettiin keskisen jurakauden (Callovia-vaihe) kerrostumista La Voulte-sur-Rhônen kunnasta Ranskasta. Ainoa tunnettu laji on Proteroctopus ribeti. == Lähteet == == Aiheesta muualla == * Prehistoric Wildlife: Proteroctopus Luokka:Esihistorialliset selkärangattomat Luokka:Pääjalkaiset
Seebliga

Seebliga Seebliga Paikkakunta: Schruns ja Silbertal, Itävalta Talviurheilukeskus: Silvretta Montafon Vuori: Sennigrat Rinneluokitus: Punainen Yläasema: 2 037 m Ala-asema: 1 731 m Korkeusero: 306 m Pituus: 1 095 m Keskijyrkkyys: 27,9 % Hissi Hissi Hissi: Seebliga Bahn Tyyppi: 8-hengen tuolihissi Kapasiteetti: 3 000 henkilöä/h Ala-asema: 1 731 m Yläasema: 2 037 m Skicross Skicross Lähtö: 2 010 m Maali: 1 830 m Korkeusero: 180 m Pituus: 990 m Keskijyrkkyys: 18,1 % Eri elementtejä: 40 kpl 1\. MC- kilpailu: 5.12.2015 Lumilautacross Lumilautacross Lähtö: 1 984 m Maali: 1 825 m Korkeusero: 159 m Pituus: 1 157 m Keskijyrkkyys: 13,7 % Eri elementtejä: 38 kpl 1\. MC-kilpailu: 7.12.2012 Seebliga on laskettelurinne Silvretta Montafonin talviurheilukeskuksessa Schrunsin ja Silbertalin kunnissa Itävallassa. Seebligalle rakennetulla crossradalla järjestetään lumilauta- ja skicrossin maailmancupin osakilpailuja. ==Lähteet== *Pistes and lift facilities Montafon.at *Winter panorama Montafon.at *Ski Cross Results – Montafon fis-ski.com *Snowboard Cross Results – Montafon fis-ski.com Luokka:Itävallan laskettelurinteet Luokka:Vorarlberg
Radical (mixtape)

__NOTOC__ Radical on yhdysvaltalaisen alternative hip hop -kollektiivi Odd Futuren toinen mixtape, joka julkaistiin yhtyeen oman levy-yhtiön kautta 7. toukokuuta 2010. Mixtapella räppää ensimmäistä kertaa uudet jäsenet, Earl Sweatshirt, Domo Genesis, Mike G ja Taco. Kaikki jäsenet paitsi Matt Martians, Frank Ocean ja Syd the Kid ei esiintyneet albumilla. Genius: Odd Future - Radical == Kappaleet == # # # # # # # # # # # # # # # # # == Lähteet == Luokka:Vuoden 2010 albumit Luokka:Yhdysvaltalaiset hip hop -albumit Luokka:Mixtapet
Kullervo Koivisto (taidemaalari)

Kullervo Untamo Koivisto (11. joulukuuta 1913 Kuopio – 7. helmikuuta 1944 Helsinki) oli suomalainen taidemaalari.Koivisto, Kullervo Kansallisgalleria. Viitattu 11.1.2018. Koivisto opiskeli ensin Uuno Alangon yksityisoppilaanaHelena Hätönen: ”Sodan ja niukkuuden vuodet”, s. 159–161 teoksessa Dukaatti – Suomen Taideyhdistys 1846–2006 (toim. Rakel Kallio). WSOY, Helsinki 2006. ja sen jälkeen vuosina 1935–1938 Suomen Taideyhdistyksen piirustuskoulussa. Hän debytoi nuorten näyttelyssä vuonna 1940 ja osallistui Suomen Taiteilijain näyttelyihin 1941, 1942 ja 1943. Hänen töitään oli esillä myös Göteborgissa 1943 ja Tukholmassa 1944. Koivisto sai Suomen Taideyhdistyksen dukaattipalkintokilpailussa 2. palkinnon vuonna 1942 ja 1. palkinnon vuonna 1943. Koiviston ura lähti nopeaan nousuun heti ensimmäisen näyttelyn jälkeen ja hän sai mesenaatikseen taidekauppias Ilmari Sivorin. Koivisto maalasi suuria ja värien käytöltään taitavia maisemamaalauksia, joiden aiheena oli usein ilta tai hämärä. Kyttyräselkäinen ja pahasta nivelreumasta kärsinyt Koivisto vältti sotavuosina asepalveluksen, mutta hän kuoli helmikuun 1944 Helsingin suurpommitusten ensimmäisenä pommitusyönä yrittäessään pelastautua palavasta kerrostaloasunnostaan ikkunan kautta. ==Lähteet== Luokka:Suomalaiset taidemaalarit Luokka:Vuonna 1913 syntyneet Luokka:Vuonna 1944 kuolleet
Andy Timmons

Andy Timmons (s. 26. heinäkuuta 1963) on yhdysvaltalainen kitaristi, joka on soittanut muun muassa Danger Danger-, Pawn Kings- ja Andy Timmons Band (ATB) -yhtyeissä. Hän on myös toiminut sessiomuusikkona ja julkaissut useita sooloalbumeita. Timmons käyttää Ibanezin valmistamaa signaturekitaramallia, jossa DiMarzion valmistamaa AT-1 -signaturemikrofonia. == Diskografia == === Danger Danger === *Danger Danger *Down And Dirty Live *Screw It! *Cockroach === Soolotuotanto === *Ear X-Tacy (1994) *I Still Have the Best Name Ever (1995) *Ear X-Tacy 2 (1997) *Orange Swirl (1998) *The Spoken and the Unspoken (1999) *Here Comes the Son - An Acoustic Christmas (2006) *And-Thology 1 & 2 (2001) *That Was Then, This Is Now (2002) === Simon Phillips === *Another Lifetime (1998) *Out of the Blue (Live, 1999) *Protocol II (2013) *Protocol III (2015) === Andy Timmons Band === *Resolution (2006) *Andy Timmons Band Plays Sgt. Pepper (2011) *Theme from a Perfect World (2016) === Kip Winger === *This Conversation Seems Like a Dream (1996) *Songs From The Ocean Floor (2000) === Ted Pearce === *"Big Metuselah: Human Sacrifice" (2000) *Hallelu Et Adonai: Praise The Lord (2005) Luokka:Elävät henkilöt Luokka:Vuonna 1963 syntyneet Luokka:Yhdysvaltalaiset kitaristit
Mirabegroni

Mirabegroni C21H24N4O2S, CAS-numero 223673-61-8 jonka moolimassa on 396,506 g/mol. Kauppanimellä Betmiga myytävää lääkettä käytetään pääasiassa yliaktiivisen virtsarakon hoitoon. Betmiga annostellaan 25 tai 50 milligramman tabletteina. Yleisin haittavaikutus on verenpaineen nousu. == Lähteet == *Lääkeinfo.fi == Aiheesta muualla == *Lääkealan turvallisuus- ja kehittämiskeskus (Fimea), Päivi Ruokoniemi: Uutta lääkkeistä: Mirabegroni, 26.3.2013 *PubChem: Mirabegron *DrugBank: Mirabegron *Kyoto Encyclopedia of Genes and Genomes (KEGG): Mirabegron *ChemBlink: Mirabegron Luokka:Lääkkeet Luokka:Urologia
Lean Service Creation

Lean Service Creation (LSC) on Creative Commons -lisensoitu palvelumuotoilu- ja tuotekehitysprosessi. Menetelmässä palvelukehityksen kannalta keskeisiä kysymyksiä ja vaiheita työstetään valmiiden työskentelypohjien avulla. Menetelmä korostaa liiketoimintaongelman ja käyttäjäongelman yhdistämistä, lyhyitä tuotekehityssyklejä ja tehtyjen ratkaisujen jatkuvaa validoimista. Lean Service Creation kumpuaa Lean Startup, Agile software development ja Design Thinking -ideologioista yhdistäen näiden kantavia teemoja ja käytäntöjä askeleittain eteneväksi prosessiksi ja työskentelypohjiksi. Lean Service Creation -menetelmä syntyi ja jalostui suomalaisen it- ja palvelumuotoiluyritys Futuricen sisäisessä käytössä. Ensimmäiset Lean Service Creation -työskentelypohjat loivat ja näihin liittyvän opaskirjan kirjoittivat Hanno Nevanlinna, Juha Pesonen sekä myöhemmin Aalto-yliopistoon työelämäprofessoriksi siirtynyt Risto Sarvas. Lean Service Creation -menetelmän Creative Commons -lisensoitu materiaali on sittemmin käännetty ja julkaistu mm. Brasiliassa ja Ranskassa. == Aiheesta muualla == * leanservicecreation.com * leanservicecration.fr * leanpub.com/lean-se * Mallander Susanna: Yrityksen Perustaminen Lean Service Creation -menetelmän avulla * Hanna Hietamies: Vaatekonseptin kehittäminen Lean Service Creation -menetelmällä Luokka:Suunnittelu ja innovaatio
Aino-gaala

Aino-gaala on ooppera-alan palkintogaala, joka järjestettiin ensimmäisen kerran tammikuussa 2018. Paikkana on Aleksanterin teatteri Helsingissä. Gaalassa palkitaan yleisöäänestyksen ja ammattilaisraatien perusteella vuoden kiinnostavimmat ja ansioituneimmat oopperan tekijät ja tuotannot Aino- patsailla. == Palkintokategoriat == Aino-palkinnot jaetaan kymmenessä eri sarjassa: * Vuoden ooppera * Vuoden lastenooppera * Vuoden kantaesitys * Vuoden ilmiö * Vuoden puvustus * Vuoden lavastus * Vuoden naissolisti * Vuoden miessolisti * Vuoden kuorolainen * Elämäntyö Aino == Lähteet == Luokka:Suomalaiset musiikkipalkinnot Luokka:Ooppera
Barbara Hanrahan

Barbara Janice Hanrahan (6. syyskuuta 1939 Adelaide, Etelä-Australia, Australia – 1. joulukuuta 1991 Adelaide, Etelä-Australia, Australia) oli australialainen kirjailija ja graafikko. Hanrahanin isä kuoli tyttären ollessa vuoden ikäinen. Hanrahan asui lapsena mainosgraafikkoäitinsä kanssa isoäidin ja tämän kehitysvammaisen sisaren luona. Tausta heijastuu hänen tuotantoonsa. Vuonna 1955 äiti ja tytär muuttivat uuden isäpuolen kanssa Oaklands Parkiin. Hanrahan muutti 1963 Lontooseen opiskelemaan Central School of Artiin. Hän kirjoitti 19-vuotiaana novelleja opettajaopiston lehteen. Hänen tehdessään grafiikkaa niiden oheen alkoi syntyä tekstiä. Lontoossa hän aloitti kirjoittamisen tosissaan, kun isoäidin kuolema 1968 herätti hänessä lapsuusmuistoja. Yhdessä kumppaninsa kuvanveistäjä Jo Steelen kanssa Hanrahan palasi Australiaan 1978, ja he perustivat työhuoneensa Thebartoniin. Hanrahan oli tuottelias taiteilija, jolta syntyi runsaat 400 grafiikan työtä ja myös maalauksia, joita oli esillä näyttelyissä Australiassa, Ranskassa ja Lontoossa. Hän piti yli kolmekymmentä yksityisnäyttelyä. Hän oli vuonna 1987 jonkin aikaa residenssitaiteilija Adelaiden yliopistossa ja samana vuonna Yhdysvalloissa Floridassa Rollins Collegessa. Hanrahanin tuotantoon kuuluu omaelämäkerrallisten teosten lisäksi kauhuromaaneja sekä elämäkerrallisia romaaneja, jotka pohjautuvat hänen tuntemiensa ihmisten elämään. Hän piti taiteellista työtään täydentävänä työnä, ja se oli vaistomaista, kun taas kirjoitustyö oli älyllistä. Hanrahanin muistoksi on nimetty kirjailijastipendi The Barbara Hanrahan Fellowship, ja University of South Australian läntisellä kaupunkikampuksella on hänen mukaansa nimetty rakennus. ==Suomennetut teokset== * Vihreä on meri: romaani (Sea-green), suom. Väinö J. Tervaskari. Helsinki: Librum, 1981 ISBN 951-862-023-7 == Lähteet == ==Aiheesta muualla== * Heywood, Anna 'Hanrahan, Barbara Janice (1939-1991)' Australian Women's Register *Guide to the Papers of Barbara Hanrahan MS 7754 National Library of Australia *ABC Radio National Hindsight program about Barbara Hanrahan *Interview with Barbara Hanrahan ABC Luokka:Australialaiset kirjailijat Luokka:Graafiset suunnittelijat Luokka:Vuonna 1939 syntyneet Luokka:Vuonna 1991 kuolleet
Sigyn-sali

Sigyn-sali on Turun Länsirannan kaupunginosassa Varvintorilla sijaitseva konserttisali, joka sijaitsee samassa kiinteistössä Turun konservatorion ja Turun ammattikorkeakoulun taideakatemian kanssa. Salissa on nouseva katsomo ja istumapaikkoja lähes 400. Näyttämön leveys on 10–12 metriä. Sigyn-sali on osa Turun vanhoihin telakka- ja köysitehdastiloihin 1990-luvun puolessavälissä rakennettuja taidealojen opetustiloja, jotka on suunnitellut arkkitehtitoimisto Laiho-Pulkkinen-Raunio.Turun taideakatemia ja konservatorio , LPR-Arkkitehdit Oy, viitattu 10.1.2018. Entiseen telakkahalliin rakennetun salin akustiikan on suunnitellut Henrik Möller Akukon-insinööritoimistosta. Saman kiinteistön pienempiä konserttipaikkoja ovat Crichton-sali konservatorio­rakennuksen toisessa kerroksessa (200 paikkaa) sekä Vulcan-sali Sigyn-salin takana (120 paikkaa). Crichton-saliin on sijoitettu konservatorion urut, ja Vulcan-salia käytetään Sigyn-salin takahuonetilana silloin, kun esiintyjiä on paljon. Sigyn-salissa pidetään muun muassa Turun musiikkijuhlien konsertteja ja Turun sellokilpailun välieriä. Ulkomaisia esiintyjiä salissa ovat olleet muiden muassa baritoni Olaf Bär (1999), viulisti Leonidas Kavakos (1999) ja jazzpianisti Brad Mehldau (2016). Salissa mahtuu esittämään myös pienimuotoisia oopperoita, musikaaleja ja tanssiteoksia, kuten vuonna 1995 Turun musiikkijuhlilla esitetty Mikko Heiniön säveltämä ja Tiina Lindforsin koreografiaan pohjautuva tanssiteos Hermes. Sigyn-sali on saanut nimensä Varvintorille pysyvästi museoidusta Sigyn-purjelaivasta. Pienempien salien nimet muistuttavat tiloissa aiemmin toimineesta Crichton-Vulcanin telakasta. Sigyn-sali sai osana Turun konservatorion muita tiloja Vuoden teräsrakenne -palkinnon vuonna 1994. ==Lähteet== Luokka:Suomen konserttitalot Luokka:Turun suojellut rakennukset Luokka:IX kaupunginosa Luokka:Turun musiikki